ISIGIDIMI SAMAXOSA, SEPTEMBER 1, 1887.

71

III.

Ndiyakolwa ngokupelelisileyo okokuba lento ibubuhlwempu ayisokuze ipele ehlabatini apa, kude kubeko umsebenzi omye ekuvunyelwene ngawo—ade wonke ubani anyazeleke ukuba asebenze nga ngamandla anawo, aze amkele umvuzo womsebenzi wake olingene intswelo zake.

IV.

Ndiyakolwa ngokupelelisileyo ukuba wonke ubani uyakuba “ likoboka lama koboka,” ngawo wonke umgama ekusavumeleke ukuba kubeko omnye umntu olaulayo apate abanye, kuze kubeko abambalwa abamisa imiteto ukumisela abanye, ababona baninzi.

V.

Ndiyakolwa ngokupeleliaileyo ukuba, ubuyata buyakuhlala bongamile pezu kobulumko, nobunyama pezu kokukanya, ngalo lonke ixa bangafumani mfundo ngalo abantu, baziqeqeshe ingqondo zabo ngoko banako.

VI.

Ndiyakolwa ngokupelelisiyo ukuba abantu abalunqulo lunye, bayakubatshutshisa abezinye izinqulo, ngalo lonke ixa ekusekoyo ubuhlwempu, nembandezelo, nokokuba abona baninzi abantu bayakuba nobumfama njengoko kunjalo ngoku.

VII.

Ndiyakolwa ngokupelelisileyo ukuba imfazwe iyakubako, nokuba amawaka-waka ayakusala efile apo bekulwelwa kona, ngawo wonke umgama ekusalaula amandla, negunya, nasekubeni abaciti babanye bezuza lomaxoba aloncitakalo.

VIII.

Ndiyakolwa ngokupelelisileyo ukuba amankazana (abafazi) ayakuba ngamakoboka nezinto zokudlala (Shashuim) kwabantu abangamadoda, ngawo wonke umgama amadoda alindele ukusetyenzelwa ngawo, engaxamli (amadoda) kudla zixakato zamisebenzi yawo ngokwawo.

IX.

Ndiyakolwa ngokupelelisileyo ukuba lento ingumsebenzi wezandla, yona nto ingumanelisi wentswelo zomntu— iyakudeleka kubantu bonke, ngalo lonke ixa abati abo batsitsayo emsebenzini babe ngokwenjenjalo bahlohla inxowa zabo bahleli pantsi bengenzi nto.

X.

Ndiyakolwa ngokupelelisileyo ukuba ababulali, amasela, abarexezi, nabo bonke abenzi bezinto ezinjalo abayikuyeka ukuzenza ezonto, ngalo lonke ixa ubuhlwempu busekoyo, bube buyimbangeli yezozenzo zolohlobo.

XI.

Ndiyakolwa ngokupelelisileyo ukuba abantu bayakudlana ngokwezidlabantu, kungadange kubeko kukanya kukoyo pezu koluntu, kanjalo bengandanga bati abo abatsitsayo emisebenzini bavuke bonke, ukuvukela abo bababandezeleyo, babanyaahe ngenyawo, beyitule idyokwe yabo.

XII.

Ndiyakolwa ngokupelelisileyo ukuba ingqondo elunge yade yalityeba ayinakuze inqatyelwe nto, nokuba ulaulo lwengqondo selukufupi, ngexa abayakuhlala abantu ngomanyano Iwabazalanayo, zize zonke izizwe zimanyane nje ngosapo Iwandlu nye.

XIII.

Ndiyakolwa ngokupelelisileyo ukuba isipelo sazo zonke izinto siyakufika kamsinyane, sinjalo nje sofika kwakuyo lemihla yetu.

 INTSINGISELO ZAMA QALO ESI-XOSA.

 No. 4

 [W. W. G.]

*Umta wedolo?*

Eliqalo lizekelwe ekubeni esiti umntu nobe yimbaleki enjani, nobebulala abantu ngamendu akuhamba umhlaba, nobe litwazi elinjanina ukukauleza entweni, mhla ahliwe ngumta wedolo, ubeshiywa nazizinyola neziquza ekuhambeni nasekubalekeni, abetike ngoko osukuba ebedumele oko akuxakeka namhla ngenxa yentlungu ezise dolweni, alile ngeliti—“ Koko ndinomta wedolo.” Selitetelwa zonke ingxakeko ezimxakayo ngoku umntu. Utsho olihlwempu akuposwa ngamadini angeba uyawenza ukuba ube nezinto ukuti akuva iminzwi yomnqweno wentliziyo engeyiba ebeyenza ngokucwayita ukuti—“ Awu! Koko ndinomta wedolo.''

*Ukuzalwa wedwa ngumlu wanyama?*

Eliqalo litetwa mhla kukubi, kulusizi. Lidla ngokutetwa ngumntu nokuba ngabantu abayekelweyo nokuba kuseramncweni nokuba kusempini, ekuti xa amanye abuyelana eluhlwini ngokuzalana kwawo, xa ati nokuba nguwupina oxakiweyo nokuba ngowenzakeleyo kuwo, avakale ewabiza ngoyise, mhlayimbi ngesiduko sakowawo, ati akuti—“ Ndingasalana bani bakobani, mabandla akwabani njalo-njalo, abuye lawo akowabo nokuba sekunjani, aye kufela ndawonye, ati kungenjalo, amopule lowo eb’esel’efile ukuba ayivelanga imizalwana yake, mhlayimbi impi yeziko lakowabo.

Imi Dange yake yamhluta u Tsili ngalonto kanye, esel’esisiwa e Rini elikonxwa, ngemfazwe yezembe, lati i Lawo awaye qanywe nalo, alinqumla isandla ngomkonto, emka naye u Tsili lowo, lati kuba lalingenabani wakowalo i Lawo lashiywa lisimayile, laba ngumlu wenyama ke ngoko.

Ukuba mlu wanyama, kukuba sisulu sabantu bonke, kuba yinto ebiba namaqasho amaninzi alungele intlobo- ntlobo zabantu, kude kube kwabasemzini, waye ukwasisulu sozimpetu. Kutshiwo ngokoke ema-Xoseni ukutiwa— “ Ukuzalwa wedwa ngumlu wanyama.”

*Ingwe idla ngamabala?*

Kuko intlobo ezitile zamaramnco eziyelele kunene kwingwe ezi, nangemigqumo nangoburamnco bazo, abade bati abati kanti abazicoselele kakuhle ukuziqonda ezona ndawo yahluke ngazo inqu yengwe, kwi hlosi bagqibe mpela ukuba ihlosi yingwe nakuba ingwe lihlosi. Ke ingwe le bekufuneka iqondeka kakuhle eyona iyiyo nempau eyahluke ngazo. Iminweba yezingwe ib’ifudula isambatwa zinkosi nezipakati ezinamagama ke ngoko ulusu Iwengwe yinto ebisiwa komkulu, kuba ib’ingafane yambatwe ngabantu nje kodwa, ke ngoko ib’ikangelwa kakulu ukuba yiyo asiyiyo kusinina. Olunye ke upau ib’ingamabala ayo. Bekuti xa kute kanti kuko nezamahlosi izintsu, zibehle ziketwe ezezingwe ngenxa yohlobo Iwamabala azo, zifumane inani elingapezulu ke ngoko zona zeziswa ezamahlosi. Lavela apo ke eloqalo.

*Akulco nkwali ipandel'enye, eyenjenjalo yenetole?*

Eliqalo lilona lisekuhleni, kuba lelona lihlala libonakala imisebenzi yalo nakwezi zasekaya inkwali, siti ukuzibiza zinkuku. Yonke inkuku uhlobo Iwayo kukuzipandela. Kuti ukuze ipandele ezinye ibe kuxa ingumdlezana, kona ipantse ukungafaki nento le ngokwayo, yonke into eyivumbululayo emazaleni nokuba kupina iyibizela amantshontsho ayo. Kukwanjalo nakwezasendle. Ke eliqalo lisetyenziswa ngabantu ngohlobo lokuba nakomikulu kudala, umpakati ubepandela abake onyana izikundla zobu pakati, kutetwe ngokuba bona ngababuselweyo nguyise, babizwe ngokuba ngabantwana bogaga, ibe oko ikukuti, ugaga obelusandlalwa nguyise lubafanele, ubupakati kwanewonga likayise. Bekungenwa ngaye nangabakowabo, abafake emicinbini elunge naye, abagosise, babe yimisila, abe ngokwenjenjalo ebapandela, kuba esel’eyinkwali enkulu yena esel’iwazi amazala, bona bengamatole ake. Sekunjalo ngoku nakwabasebenza kumlungu. Ulowo xa angumfo opambili nokuba kukuwupina umsebenzi, indawo ezilungileyo uzipandela abakowabo pambi kwento yonke, kuba eyinkwali enkulu kulo ndawo, asel’enokupandela amantshontsho asekeleze yena ngobugosa bake kubelungu bake. Livele kwindawo ezinjalo eliqalo, litandwa kunene zizo zonke izizwe ezintsundu.

*Ukuba ngu Qelazana?*

Eliqalo lizekelwe kwisiziba ebekuti xa kusikwe ingubo yenkomo njalo-njalo, ziti zakuba zinganele kakuhle, ezona zilungileyo, ke kufunyanwe kubanjiswe ngesizityana nokuba sesinjanina, esibuye siqaqwe kwakufumaneka esona sisiso. Igama leso ke sibambisayo bekutiwa ngu Qelazana, oko ke kukuti ngunobambiso nje kodwa, ngumhambi, yinto yasemzini, ngumpambukeli

Ke namhla selitetelwa kwinto ezininzi ezinjengokuba ukuba umntu ukuwuma kwake umhlaba, akaqinisekile kuwo, akahleli, usabekabeka, usafunzele pambili, akaroli nerafu zawo, nokuba waye wucandile, wade wumbi wanetayitile zawo, ukuba akawuhlali nje ngomniniwo, amile kuwo, lomntu usengu Qelazana, usafana neso siziba sakudala. Kwakona namhlanje izizwe ezintsundu ebezi ngabanini bomhlaba kudala zizo esezibonakala zingo qelazana kuwo sezihleli njengentaka ecope esebeni, inga qinisekile apo iyakulala kona ngomso, Zinje ngesiziba esinguqelazana kulombuso wanamhla, ziqaqwa kalula emalungelweni ombuso ezipantsi kwawo.